b'\n_START_ARTICLE_\nJames McAvoy\n_START_SECTION_\nKarriere\n_START_PARAGRAPH_\nMcAvoy debuterte som skuespiller i en alder av 15 \xc3\xa5r i filmen The Near Room (1995). McAvoy innr\xc3\xb8mmet senere at han ikke var veldig interessert i skuespill da han begynte filminnspillingen, men han ble inspirert til \xc3\xa5 fortsette etter \xc3\xa5 ha utviklet f\xc3\xb8lelser for skuespillerinne Alana Brady som han spilte mot i filmen. Han fortsatte som skuespiller som medlem av PACE Youth Theatre. McAvoy ble uteksaminert fra Royal Scottish Academy of Music and Drama i 2000. _NEWLINE_Tidlig p\xc3\xa5 2000-tallet, hadde McAvoy forskjellige gjesteopptredener i flere TV-serier. I 2001, dukket han opp i TV-serien Krigens brorskap, en miniserie som omhandler andre verdenskrig produsert av Steven Spielberg og Tom Hanks. Serien ble vist p\xc3\xa5 TV-kanalen HBO. I 2003 dukket McAvoy opp i miniserien Frank Herberts Children of Dune som var tilpasset fra en roman skrevet av forfatter Frank Herbert og ble sendt p\xc3\xa5 Sci Fi Channel. Dette er en av de h\xc3\xb8yest rangerte programmene som noensinne er sendt p\xc3\xa5 denne kanalen. _NEWLINE_I 2004 hadde McAvoy en birolle i den romantiske komedien Wimbledon der han spilte mot Kirsten Dunst. Det var Forest Whitaker som foreslo McAvoy til regiss\xc3\xb8r Kevin Macdonald for rollen som Nicholas Garrigan i den Academy Award-vinnende lavbudsjettfilmen The Last King of Scotland som kom ut i 2006. McAvoy portretterte en skotsk lege som blir ansatt som den personlige legen til diktator Idi Amin (spilt av Forrest Whittaker) i Uganda. Denne filmen er basert p\xc3\xa5 faktiske hendelser som fant sted under Idi Amins styre. _NEWLINE_En av de st\xc3\xb8rste h\xc3\xb8ydepunktene i McAvoys karriere kom da han spilte mot Angelina Jolie og Morgan Freeman i suksessen Wanted, en actionfilm der han hadde rollen som Wesley Gibson, en ung amerikansk slabbedask som f\xc3\xa5r vite at forfedrene hans var en lang rekke leiemordere. Mens han spilte inn actionscener for denne filmen, fikk McAvoy flere skader, inkludert en forstuet ankel og et skadet kne. Midt i 2010 fikk McAvoy rollen som den telepatiske superhelten Professor X, grunnlegger og leder av X-Men, i X-Men: First Class.\n_START_SECTION_\nPrivatliv\n_START_PARAGRAPH_\nMcAvoy var i et forhold med den skotske skuespilleren Emma Nielsen i seks \xc3\xa5r frem til 2003, f\xc3\xb8r McAvoy ble sammen med skuespillerinne Anne-Marie Duff, som er ni \xc3\xa5r eldre. Paret giftet seg den 18. oktober 2006 under en privat seremoni. De har en s\xc3\xb8nn sammen, som ble f\xc3\xb8dt i 2010. I februar 2007 bes\xc3\xb8kte McAvoy Nord-Uganda og tilbrakte fire dager med \xc3\xa5 se prosjekter som st\xc3\xb8ttes av det britiske R\xc3\xb8de Kors. Skuespilleren bes\xc3\xb8kte blant annet flyktningsleir for internt fordrevne, som ble tvunget til \xc3\xa5 flykte fra hjemmene sine.'